
direktoriaus 2012 m. gegužės 3 d.           įsakymu Nr. AT- 520
Mokyklinių brandos egzaminų UŽDUOČIŲ išdavimo ir saugojimo tvarka

1. Mokyklinių brandos egzaminų užduotis atsiima mokyklų, kuriose įsteigti brandos egzamino centrai, direktoriai egzamino dieną  Šakių rajono savivaldybės administracijos Švietimo ir sporto skyriuje.

2. Egzamino dieną, ne vėliau nei 8.30 val., vyresnysis vykdytojas paima vokus iš mokyklos, kurioje vyksta egzaminas, direktoriaus, patikrina jų sandarumą, pristato į brandos egzamino patalpą (-as) ir išdalija juos bei egzamino vykdymo protokolus vykdytojams.

3. Pasibaigus egzaminui ar jo daliai, kandidatų atliktos užduotys bei egzamino vykdymo protokolai perduodami vyresniajam vykdytojui, kuris kandidatų atliktas užduotis ir vykdymo protokolus per pusę valandos pasirašytinai perduoda egzamino vertinimo komisijos pirmininkui.

4. Pasibaigus egzaminui ar jo daliai, vyresnysis vykdytojas, patikrinęs, ar ant nepanaudotos užduoties yra užrašas „Nepanaudota“, pasirašytinai perduoda jas mokyklos, kurioje vyko mokyklinis brandos egzaminas, direktoriui.

5. Mokyklos, kurioje dirba vertinimo komisija, direktorius atsako už nebaigtų taisyti ir ištaisytų darbų saugojimą. Darbai bei protokolai saugomi mokyklos, kurioje dirba vertinimo komisija, direktoriaus kabinete esančiame seife.
6. Vyresnysis vykdytojas atsako už gautų užduočių, iki jas perduodant vykdytojui, vyresniajam vertintojui ar mokyklos direktoriui saugumą.
7. Vykdytojas atsako už gautų iš vyresniojo vykdytojo užduočių saugumą.

8. Vertinimo komisijos pirmininkas atsakingas už darbų saugumą vertinimo metu.
9. Baigus vertinimo darbą, vertinimo komisijos pirmininkas, kartu su vienu iš vertintojų, visus ištaisytus darbus, bei užpildytus protokolus perduoda mokyklos, kurioje dirbo vertinimo komisija, direktoriui.

10. Mokyklų, kurių kandidatai laikė brandos egzaminus ne savo mokykloje, direktoriai kitą dieną po rezultatų paskelbimo privalo atsiimti šių kandidatų darbus kartu su perdavimo-priėmimo aktu.
11. Visa nepanaudota egzaminų medžiaga, vokai, kandidatų darbai ir rezultatų protokolai teisės aktų numatyta tvarka saugomi iki kitų mokslo metų pradžios.

